《五言和刘原甫阳春宜白雪》
宋代·沈遘

阳春宜白雪，良时宜少年。试攀琼树枝，芳意已觉妍。

梅花初厌琼，杨花乍疑早。园林光气生，众物竞鲜好。

一春都几日，行乐遽勿迟。何辞踏泥出，犹当秉烛归。

少年自应然，老大宁复尔。岂不感物华，尚能强醇醴。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。